চীন সাম্রাজ্য প্রতিষ্ঠার পূর্বে যুদ্ধরত রাজ্য কালে প্রধান সাত যুদ্ধরত রাজ্য ছিল ইয়ান রাজ্য, ঝাও রাজ্য, চী রাজ্য, চু রাজ্য, হান রাজ্য, ওয়েই রাজ্য ও চিন রাজ্য। সবগুলো রাজ্যের শাসকরা তাদের অভিজাত থেকে রাজা দাবী করে। তবে তারা ঝাও সম্রাটদের মত স্বর্গীয় আদেশ প্রাপ্তির দাবী করে না এবং বিভিন্ন উপসনা ও আনুষ্ঠানিকতা তারা ঝাও সম্রাটদের উপর ছেড়ে দেয়।

খ্রিস্টপূর্ব চতুর্থ ও তৃতীয় শতাব্দীতে যুদ্ধরত রাজ্য বিজয়ের পূর্বে চীনদের কিছু সমস্যার সম্মুখীন হতে হয়। খ্রিস্টপূর্ব ৩৩৮ অব্দে রাজা হুইওয়েন শাং ইয়াংকে তার ব্যক্তিগত অসন্তোষের কারণে হত্যা করে। খ্রিস্টপূর্ব ৩০৭ অব্দে কিনরা উত্তরাধিকার নিয়ে আন্তঃদ্বন্দ্বে জড়িয়ে পরে। ঝাও রাজ্যের কাছে পরাজিত হওয়ার পর তারা কি রাজ্যের বিরুদ্ধে আত্মরক্ষার সময়ে খ্রিস্টপূর্ব ২৯৫ অব্দে তাদের এক মিত্রপক্ষের কাছে পরাজিত হয়। রাজনীতিজ্ঞ ফান সুই () প্রধানমন্ত্রীর দায়িত্ব পাওয়ার পর উত্তরাধিকার নিয়ে সমস্যার সমাধান হয় এবং তিনি জিন রাজ্য ও চী রাজ্যের মত রাজ্য সম্প্রসারণ নীতি প্রয়োগ করেন।

চীনরা শীঘ্রই অন্য রাজ্যগুলোতে আক্রমণ শুরু করে। প্রথমেই তারা পূর্বে হান রাজ্যে আক্রমণ করে এবং খ্রিস্টপূর্ব ২৩০ অব্দে সিনঝেং শহর দখল করে। পরে তারা উত্তরে আক্রমণ করলে খ্রিস্টপূর্ব ২২৮ অব্দে ঝাও রাজ্য আত্মসমর্পণ করে এবং খ্রিস্টপূর্ব ২২৬ অব্দে আরও উত্তরের ইয়ান রাজ্য দখল করে। পরবর্তীতে কিন সেনাবাহিনী পূর্বে ও পরে দক্ষিণে আক্রমণ করে খ্রিস্টপূর্ব ২২৫ অব্দে কাইফেংয়ের ওয়েই শহর দখল করে এবং খ্রিস্টপূর্ব ২২৩ অব্দে চু রাজ্যকে আত্মসমর্পণ করতে বাধ্য করে। শেষে তারা লুওইয়াংয়ে ঝাও সাম্রাজ্যের ছোট্ট অংশের শাসককে পদচ্যুত করে এবং খ্রিস্টপূর্ব ২২১ অব্দে লিনজি শহর দখল করার মাধ্যমে কি রাজ্য জয় করে।

খ্রিস্টপূর্ব ২২১ অব্দে সবকয়টি রাজ্য বিজয়ের পর রাজা ঝেং চীনের দক্ষ শাসক হয়ে উঠে। তিনি প্রধানমন্ত্রীত্ব ত্যাগ করে একজন শাসক হিসেবে তার অবস্থান দৃঢ় করেন। পরে তিনি ত্রিলোক ও পাঁচ সম্রাটদের নাম একত্র করে তার নতুন নামকরণ করে "শি হুয়াংডি" বা "প্রথম সম্রাট"। তিনি সম্রাট হিসেবে নিজেকে ঘোষণা দিয়ে যুদ্ধে ব্যবহৃত যেসব অস্ত্রে চিনদের অধিগ্রস্ত নয় তা বাজেয়াপ্ত করে গলিয়ে ফেলার আদেশ দেন। ফলে চিনের নতুন রাজধানী সিয়ানইয়াংয়ে বারোটি বড় ধাতব মূর্তি তৈরির মত গলিত ধাতু পাওয়া যায়।

বহিঃসংযোগ
দক্ষিণে বিস্তার লাভ
ধর্ম
যুদ্ধরত রাজ্য বিজয়